Kulturregion Nordjylland – også kaldet KulturKANten – kan se frem til mere kunst og kultur allerede i det nye år. Kulturregionen består af de 11 nordjyske kommuner og Region Nordjylland. De vil de næste fire år arbejde under visionen: ”Væk lysten, ryk grænserne og styrk sammenhængen”. Gennem en udviklingsindsats på børne-, unge- og talentområdet skal børn sikres lige adgang til kunst og kultur. Derfor får de unge mulighed for at være aktive kulturbrugere. Men det er ikke kun i Nordjylland, at vi kommer til at opleve mere kunst. I alt er der indgået tre nye kulturaftaler med i alt 21 jyske kommuner. Med de tre nye kulturaftaler kommer en million borgere i alle de 21 kommuner til at opleve endnu mere kunst og kultur – ikke bare i deres egen kommune, men på tværs af kommunegrænserne.

Opsummering:
Kulturminister Mette Bock underskriver en ny kulturaftale med kulturregionen Nordjylland, som træder i kraft i starten af 2017.